wickkiey/tamil-wikipedia-chunked huggingface dataset:
# வால்டெமர் பவுல்சன்

## வெளியிணைப்புகள்

- "*1898 – 1998 Poulsen's patent *". 100 years of magnetic recording.
- Katz, Eugenii, "*Valdemar Poulsen*". Biosensors & Bioelectronics.
- Poulsen, Valdemar, "* Method of Recordings and Reproducing Sounds or Signals*". Magnetic Tape Recorder.
- 1900 World Exposition recording of Emperor Franz Joseph of Austria by means of Poulsen's telegraphone.
# சோவியத் ஒன்றியத்தின் போலந்து படையெடுப்பு

**சோவியத் ஒன்றியத்தின் போலந்து படையெடுப்பு** (*Soviet invasion of Poland*) இரண்டாம் உலகப் போரின் தொடக்கத்தில் நிகழ்ந்தது. இது ஐரோப்பிய களத்தின் ஒரு பகுதியாகும். செப்டம்பர் 17, 1939 அன்று சோவியத் ஒன்றியம் முறையாகப் போர் சாற்றாமல் கிழக்கிலிருந்து போலந்து மீது படையெடுத்தது. இப்படையெடுப்பு மேற்கிலிருந்து நாசி ஜெர்மனி போலந்து மீது படையெடுத்து 16 நாட்கள் கழித்து நடைபெற்றது. அக்டோபர் 6 ஆம் தேதி முடிவடைந்தது. இதன் பலனாக மோலடோவ்-ரிப்பன்டிராப் ஒப்பந்தத்தில் குறிப்பிட்டிருந்தபடி போலந்தின பகுதிகளை நாசி ஜெர்மனியும் சோவியத் ஒன்றியமும் பகிர்ந்து கொணடன.  
ஆகஸ்ட் 1939 இல் நாசி ஜெர்மனியும் சோவியத் ஒன்றியமும் மோலடோவ்-ரிப்பன்டிராப் ஒப்பந்தத்தில் கையெழுத்திட்டன. இரு நாடுகளும் ஐரோப்பாவைப் பகிர்ந்து கொள்ளவும் ஒருவரையொருவர் வலிந்து தாக்காதிருக்கவும் ஒத்துக் கொண்டன. இவ்வொப்பந்தம் கையெழுத்தாகி ஒரு வாரத்தில் ஜெர்மனி போலந்து மீது மேற்கிலிருந்து படையெடுத்தது. அதனை சமாளிக்க இயலாத போலியப் படைகள், முன்பே திட்டமிட்டிருந்தபடி கிழக்கு நோக்கிப் பின்வாங்கின. வடக்கு தெற்காக அமைந்திருந்த உருமேனிய பாலமுகப்பு எனும் அரண்நிலைகளை அடைந்து அங்கிருந்து ஜெர்மானியர்களை எதிர்கொள்ள திட்டமிட்டனர். ஆனால் செப்டம்பர் 17ம் தேதி கிழக்கிலிருந்து சோவியத் ஒன்றியப் படைகள் போலந்தைத் தாக்கின. போலிய அரசு பலமிழந்து போய்விட்டது, அதனால் போலந்தின் கிழக்குப் பகுதியில் வாழும் உக்ரெய்னியர்களையும் பெலாருசியர்களையும் பாதுகாக்க இயலாது. எனவே அவர்களைக் காப்பதற்காக போலந்து மீது படையெடுப்பதாக சோவியத் அரசு காரணம் கூறியது. இரு முனைத் தாக்குதலகளைச் சமாளிக்க இயலாத போலியப் படைகள் அக்டோபர் 6ம் தேதி சரண்டைந்தன. 13.5 மில்லியன் போலிய மக்கள் வாழ்ந்த பகுதிகள்
சோவியத் ஒன்றியத்தால் ஆக்கிரமிக்கப்பட்டன. இப்பகுதி 1941 இல் நாசி ஜெர்மனி சோவியத் ஒன்றியத்தின் மீது படையெடுக்கும் வரை சோவியத் கட்டுப்பாட்டில் இருந்தது.
# களனி

**களனி** (, ), இலங்கையின் கம்பகா மாவட்டத்தில் கொழும்புக்கு அண்மையில் உள்ள ஒரு சிறிய நகரம் ஆகும். இந்நகரை ஊடறுத்து களனி ஆறு பாய்கின்றது. இவ்வாற்றங்கரையிலுள்ள களனி விகாரை மிகவும் பிரபலமானது. மகாவம்சத்தில் இந்நகருக்கு கௌதம புத்தர் வந்து சென்றதாகக் கூறப்பட்டுள்ளது.
# இலாகௌல் மற்றும் ஸ்பீதி மாவட்டம்

**லாஹௌல் மற்றும் ஸ்பீதி** இமாசலப் பிரதேசம், இந்தியாவில் உள்ள மாவட்டம். முன்பு லாஹௌல் மற்றும் ஸ்பீதி ஆகியவை தனித்தனி மாவட்டங்களாக இருந்தன. பின்னர் இவ்விரண்டு மாவட்டங்களும் ஒன்றிணைக்கப்பட்டது. இம்மாவட்டத்தின் தற்போதைய தலைமையகம் கேலாங். இம்மாவட்டம் ஒன்றிணைக்கப்படுவதற்கு முன்னர் லாஹௌல் மாவட்ட தலைநகராக கர்டாங் நகரும், ஸ்பீதி மாவட்ட தலைநகராக தான்கர் நகரும் இருந்தது.
இந்தியாவில் உள்ள 640 மாவட்டங்களில் இம்மாவட்டம் மூன்றாவது மிக குறைந்த மக்கட்தொகை கொண்ட மாவட்டம் ஆகும்.
# இலாகௌல் மற்றும் ஸ்பீதி மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி லாஹௌல் மற்றும் ஸ்பிதி மாவட்டத்தின் மொத்த மக்கட்தொகை 31,528. இதன்மூலம் இம்மாவட்டம் இந்தியாவில் உள்ள 640 மாவட்டங்களில் 638வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் லாஹௌல் மற்றும் ஸ்பிதி மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் -5.1 %. லாஹௌல் மற்றும் ஸ்பீதி மாவட்டத்தின் பாலின விகிதப்படி 1000 ஆண்களுக்கு 916 பெண்கள் உள்ளனர். மேலும் லாஹௌல் மற்றும் ஸ்பீதி மாவட்ட மக்களின் கல்வியறிவு விகிதம் 77.24 %.
# சான் பத்தீட்டு பெரென்

**சான் பத்தீட்டு பெரென்** (*Jean Baptiste Perrin*, 30 செப்டெம்பர் 1870 – 17 ஏப்ரல் 1942) ஒரு பிரெஞ்சு இயற்பியலாளர். பொருளிலுள்ள நீர்மங்களில் நுண்ணிய துகள்களின் 'பிரௌனியன் இயக்கத்தைப்' பற்றி ஆய்வு செய்ததோடு இதற்கான ஆல்பர்ட் ஐன்சுடீனின் விளக்கத்தையும் மெய்ப்பித்து, பொருளின் அணுத்தன்மையை உறுதி செய்தார். இதற்காக 1926 ஆம் ஆண்டு இயற்பியலுக்கான நோபல் பரிசு பெற்றார்.
# சான் பத்தீட்டு பெரென்

## இளமை

பெரென் 1870 ஆம் ஆண்டு செப்டம்பர் 30 ஆம் நாள் பிரான்சு நாட்டில் 'லீல்' என்ற ஊரில் பிறந்தார். இவர் தந்தை ஓர் இராணுவ அலுவலர். அவர் பிரெஞ்சு-புருசியப் போரில் வீர மரணமடைந்தார். எனவே இவருடைய தாயார் பெரினையும் அவரின் இரண்டு சகோதரிகளையும் வளர்த்து ஆளாக்க மிகவும் துன்புற்றார்.  
பெரென் உள்ளூரிலுள்ள பொதுப்பள்ளியில் தனது கல்வியைத் தொடங்கினார். பின்னர் பாரிசில் 'லைசி ஜேன்சன் டி செய்லி' என்ற கல்லூரியில் தனது பட்டப்படிப்பை முடித்தார். கட்டாய இராணுவ சேவை காரணமாக 1891-இல் இராணுவத்தில் சேர்ந்து பயிற்சி பெற்றார். இப்பயிற்சியின் போதுதான் இவருக்கு இயற்பியலில் ஆர்வம் ஏற்பட்டது. 1897-ல் 'என்றியட் டுபோர்டல்' (Henriette Duportal)என்ற பெண்னை பெரின் திருமணம் செய்துகொண்டார். இவர்களுக்கு ஒரு மகனும், இரு மகள்களும் பிறந்தனர்.
# சான் பத்தீட்டு பெரென்

## ஆய்வுப் பணிகள்

### கதிர்கள் குறித்த ஆய்வுகள்

1894-97 ஆண்டுகளில் பெரென் ஈகோல் நார்மலே என்ற இடத்தில் இயற்பியல் ஆய்வு உதவியாளராகச் சேர்ந்து பணிகளில் ஈடுபடார். அப்பொழுது, எதிர்மின் கதிர்கள், எக்சு கதிர்கள் இவற்றைப் பற்றிய ஆய்வுகளில் ஈடுபட்டார். அவற்றையே ஆய்வறிக்கையாக அளித்து இயற்பியலில் முனைவர் பட்டம் பெற்றர். அப்பொழுது வெற்றிடக் குழாயில் மின்னிறக்கம் செய்யும்போது எதிர்மின் வாயிலிருந்து எதிர்மின் கதிர்கள் தோன்றுகின்றன என்பதை அறிவியலறிஞர்கள் ஏற்றுக்கொள்ளவில்லை. இக்கதிர்கள் எதிர்மின் துகள்களால் ஆனவை. அவை அலை வடிவாக வெளியிடப்படுகின்றன என்பதிலும் கருத்து வேறுபாடுகள் தோன்றின.
# சான் பத்தீட்டு பெரென்

## ஆய்வுப் பணிகள்

### பிரௌனியன் இயக்கம்

1895-ல் பெரென் ஆய்வுகளில், எதிர்மின் கதிர்கள் காந்தப்புலத்தில் விலகலடைகின்றன என்பது மிக முக்கியமான முடிவாகும். இவை எதிர் மின்தன்மை உடையவை. இத்துகள்களின் மின்னூட்டம்-நிறை இவற்றுக்குள்ள விகிதத்தைக் கண்டறிய முற்பட்டார். ஆனால் ஜெ. ஜெ. தாம்சன் இவருக்கு முன்னால் அதைக் கண்டறிந்தார். 1901-ல் இயல்வேதியலில், பிரௌனியன் இயக்கம் மற்றும் மூலக்கூறு பற்றி ஆய்வுகளை மேற்கொண்டார். 1928-ல் இராபர்ட் பிரௌன் என்பவர் 'நீரில் மூழ்கியுள்ள மகரந்தத்துகள்கள் தொடர்ந்து இங்குமங்குமாக ஒழுங்கின்றி இயங்குகின்றன.' என்று கூறினார்.  
1905-ல் ஆல்பர்ட் ஐன்ஸ்டீன் இதற்கான விளக்கத்தை துகள்கற்றை இயற்பியலின் அடிப்படையில் தந்தார். 'நீர்மூலக்கூறுகளினால் இத்துகள்கள் இயக்கப்படுகின்றன. ஒரு துகளினால் கடத்தப்படும் தூரம், அவற்றிற்கு இடைப்பட்ட நேரத்தின் வர்க்கத்திற்கேற்ப அதிகரிக்கிறது. எனக் குறிப்பிட்டார். வெப்பநிலை, துகள்களின் அளவு, இயங்குகின்ற திரவம் இவற்றில் தேவையான திருத்தங்கள் செய்யப்பட்டு ஒரு குறிப்பிட்ட நேரத்தில் துகள்கள் எவ்வாறு இயங்குகின்றது என்பதை ஐன்ஸ்டீன் தெளிவாக விளக்கினார். 1908-ல் ஐன்ஸ்டீனின் கருத்துகளை ஆய்வுகளின் மூலம் பெரின் மெய்ப்பித்தார்.
# சான் பத்தீட்டு பெரென்

## ஆய்வுப் பணிகள்

### நோபல் பரிசு

ரிச்சர்ட் சீய்க்மாண்டி(Richard Zeigmandy),ஹென்றி சீடண்டாப் (Henry Siedentop), என்ற அறிவியலறிஞர்கள் 1903-ல் உருவாக்கிய நுட்பமான நுண்ணோக்கிகள் இந்த ஆய்வுகளுக்குப் பெருமளவில் உதவின. ஐன்ஸ்டீனின் சமன்பாடுகளைப் பயன்படுத்தி, நீர் மூலக்கூறின் அளவு மற்றும் அவகாட்ரோ எண்ணிற்கான திடமான மதிப்பையும் கணக்கிட்டார். இந்த ஆய்வுகளுக்காக இவருக்கு 1926-ல் இயற்பியலுக்கான நோபல் பரிசு வழங்கப்பட்டது.
# சான் பத்தீட்டு பெரென்

## நூல் வெளியீடு

1913-ல் அணுக்கள் என்ற தலைப்பில் இவர் ஒரு நூலை வெளியிட்டார். இவருடைய ஆய்வு விளக்கங்களாக மட்டுமன்றி இந்நூல் கதிரியக்க வேதியல், கரும்பொருள் கதிரியக்கம், மூலக்கூறுகளின் முழுத்தன்மையையும் வெளிப்படுத்துவதாகவும் அமைந்தது. 1936க்குள் இது பல் பதிப்புகள் அச்சிடப்பட்டு சுமார் 30,000 பிரதிகள் விற்பனையாயின. பல மொழிகளிலும் இந்நூல் மொழிபெயர்க்கப்பட்டது. இது போல் பல நூல்களை பெரின் வெளியிட்டார். ஜெ. ஜெ. தாம்சன் இவருடைய கருவிகளைப் பயன்படுத்தியே தன்னுடைய முடிவுகளை வெளியிட்டார். சார்போனில் உள்ள பாரிஸ் பல்கலைக்கழகத்தில் இயல் வேதியல் துறையில் விரிவுரையாளராகப் பணியாற்றினார். பிறகு அத்துறையின் தலைவரானார்.
# சான் பத்தீட்டு பெரென்

## சிறப்புகள்

- 1896-ல் ராயல் கழகத்தின் ஜூல் பரிசும்
- 1911-ல் ராயல் கழகத்தால் மத்யூக்கி பதக்கமும்,
- 1912-ல் போலோக்னாவின் வல்லௌரி(Vallauri) பரிசும்
- 1914-ல் பாரிசின் அறிவியல் கழகத்தினால் லா கேசு (La Caze)பரிசும் இவருக்கு வழங்கப்பட்டன.  
பிரசல்சு,லைகே, கெம், கொல்கத்தா, நியூயார்க்,பிரிசுடன்,மான்செசுடர் மற்றும் ஆக்சுபோர்டு பல்கலைக்கழகங்கள் இவருக்கு மதிப்பியல் முனைவர் பட்டம் அளித்துச் சிறப்பித்தன. ராயல் கழகம், மற்றும் பெல்சியம், சுவீடன், பிரேக், உருமானியா போன்ற நாடுகளில் உள்ள அறிவியல் கழகங்கள் இவரை உறுப்பினராக ஏற்றுக் கொண்டன. இங்கிலாந்து, பெல்ஜிய அரசுகளின் மதிப்புமிக்க பட்டங்கள் இவருக்கு அளிக்கப்பட்டன. அறிவியல் அறிஞர்கள் ஆய்வு செய்வதற்கென பிரெஞ்சு நாட்டில் தேசிய மையம் ஒன்றை அமைக்க இவர் பெரு முயற்சி எடுத்துக்கொண்டார்.
# சான் பத்தீட்டு பெரென்

## மறைவு

1914-18 ஆம் ஆண்டுகளில் நடந்த போரின் போது பொறியாளர் படைக்குத் தலைமை அலுவலராகப் பொறுப்பேற்றார். 1040-ல் செருமானியர் ஊடுருவியபோது இவர் அமெரிக்காவுக்குத் தப்பிச் சென்றார். 1942,ஏப்ரல் 17 அன்று மரணமடைந்தார். 1948-ல் போருக்குப் பின் இவருடைய பொருள்கள் சொந்த நாட்டுக்கு எடுத்துச் செல்லப்பட்டு புதைக்கப்பட்டன. இவரைச் சிறப்பிக்கும் வகையில் அஞ்சல் தலைகள் வெளியிடப்பட்டது.
# சான் பத்தீட்டு பெரென்

## இவற்றையும் காண்க

- பிரௌனியன் இயக்கம்
- இயற்பியலுக்கான நோபல் பரிசு பெற்றவர்கள்  
- 'அறிவியல் ஒளி', செப்டம்பர் 2011 இதழ்
# வார்ப்புரு:காணவில்லையே நேற்றோடு

## நலமா?

வணக்கம், ! உங்களைத் தமிழ் விக்கிப்பீடியா பக்கம் நீண்ட நாட்களாகக் காணவில்லையே?! நலமாக உள்ளீர்களா? தற்போது, நாம் **** கட்டுரைகளைக் கொண்டு நன்றாக வளர்ந்து வருகிறோம். நீங்களும் அவ்வப்போது பங்களித்து வந்தால் மிக்க உதவியாக இருக்கும் என்று நம்புகிறோம்! நன்றி.
# மோசிடே

**மோசிடே** (*Moschidae*) என்பது **நானமா** என்றும் **கத்தூரி மான்** (**கஸ்தூரி மான்**) என்றும் அழைக்கப்படும் மான்களின் குடும்பமாகும். இது அரிதாகக் காணப்படும் மான்களாகும். *மோசிடே* என்பது கத்தூரி மான் (*மோசசு*) மற்றும் அதன் அழிந்துபோன உறவினர்களைக் கொண்ட மான் குடும்பமாகும். இவை கொம்புகள் அல்லது ஓசிகோன்களுக்குப் பதிலாக நீண்ட "சேபர் பற்கள்" கொண்ட மிதமான அளவுடைய பாலூட்டியாகும். இவை சுமார் 17 கிலோ எடையினை மட்டுமே அடைகின்றன. மற்ற உயிரலகுகள் இன்னும் சிறியவை. இவை முக சுரப்பிகளைக் கொண்டிருப்பதில்லை. பல்வேறு ஒலிகோசீன் மற்றும் மியோசீன் பெகோரான்கள் இந்த குடும்பத்திற்கு முன்னர் ஒதுக்கப்பட்டிருந்தாலும், சமீபத்திய ஆய்வுகளின் படி பெரும்பாலானவை அவற்றின் சொந்த கிளைகளுக்குள் ஒதுக்கப்பட வேண்டும் என்பதைக் கண்டறியப்பட்டுள்ளது. இருப்பினும் மேலும் ஆராய்ச்சி இந்த பண்புகளை உறுதிப்படுத்த வேண்டும். இதன் விளைவாக, *மைக்ரோமெரிக்சு*, *கிசுபானோமெரிக்சு*, *மோசச்சு* ஆகியவை மட்டுமே மோசிட் உறுப்பினர்களாக இருக்கின்றன. இவை குறைந்தபட்சம் 18 மில்லியன் ஆண்டுகளுக்கு முன் தோன்றியதாக அறியப்படுகின்றன. மியோசீன் காலத்தில் யூரேசியா மற்றும் வட அமெரிக்கா முழுவதும் இந்த குழு ஏராளமாக இருந்தது. ஆனால் பின்னர் ஆரம்பகால பிளீசுடோசீன் மூலம் தற்போதுள்ள *மோசசு* பேரினத்திற்கு மட்டுமே தெரிவிக்கப்பட்டது.
# மோசிடே

## தமிழ் இலக்கியத்தில்

தமிழிலக்கியத்தில் பல இடங்களில் மணம் கமழும் கவரி அல்லது கத்தூரியைப் பற்றி கூறப்படுகின்றது. இரண்டு எடுத்துக்காட்டுகள்:  
[1] சூளாமணியில் (பாடல் 954) கவரிகள் குறிப்பிடப்பெறுகின்றன:  
*கணங்கெழு கவரிகள் கலந்து காழகி*  
*லணங்கிவர் நாவிகா லளைந்து நாறலால்*  
*இணங்கிய கடற்படைப் பரவை யிவ்வழி*  
*மணங்கம ழிமகிரி வருவ தொக்குமே.*  
இப்பாடலில் மணங்கமழ்தலையும், இமயமலையில் வாழ்வதையும் ("*மணங்கமழ் இமகிரி*") என்னும் செய்தியும், இது கூட்டமாக வாழ்வதையும் ("*கணகெழு*") குறிக்கின்றது.  
[2] திருமந்திரத்தில் (பாடல் 30)  
*சாந்து கமழுங் கவரியின் கந்தம்போல்*  
*வேந்தன் அமரர்க் கருளிய மெய்ந்நெறி*
# மோசிடே

## உடலமைப்பு

கஸ்தூரி மான் உருவில் சிறியது. இதன் பின்னங்கால்கள் முன்னங்கால்களைவிட நீண்டவை. இவை ஏறத்தாழ 80 முதல் 100 செ.மீ நீளமும், 50-70 செ.மீ உயரமும் (தோளருகே) , ஏறத்தாழ 7-17 கி.கி எடையும் கொண்டதாக இருக்கும். இதன் பற்கள் அமைப்பைக் கீழ்க்காணுமாறு குறிப்பர்:
. இதன் தலை சிறியதாகவும் உடல் பகுதி பெரியதாகவும் ஏறத்தாழ முயலைப் போன்றிருக்கும். இதன் தலை வலிமை குறைந்தது. இதன் வாய் மற்ற மான்களிடமிருந்து வேறுபட்டது. இதன் உடல் முழுதும் நீண்டமயிர்கள் அடர்த்தியாகக் காணப்படும். காது பழுப்பு நிறத்துடன் நீள்வட்ட வடிவில் அமைந்திருக்கும். இந்த மான் நீண்ட ஓய்வுக்குப் பின்பு தன் உடலைக் குலுக்கும். அப்போது அதன் உடலிலிருந்து மயிர் உதிரும்.  
பொதுவாக மானினங்களில் காணப்படும் கொம்புகள் கஸ்தூரி மானின் தலையில் வளர்வதில்லை. ஆனால் மற்ற வகை மான்களிடம் இல்லாத பித்தப் பையை இது பெற்றுள்ளது. கொம்பு இல்லாத கஸ்தூரி மான் தனது கூர்மையான கோரைப் பற்களைத் தற்காப்புக்காகப் பயன்படுத்துகிறது. இந்தப் பற்களே இதற்கு ஆயுதமாகப் பயன்படுகின்றது. கஸ்த்தூரி மான் மலைப் பாங்கான பகுதியில் வாழ்வதற்கேற்ப காலமைப்பைப் பெற்றுள்ளது. இதன் காலிலுள்ள குளம்புகள் வலிமையானதும் கூர்மையானதும் ஆகும். வழுக்குப் பாறைகள், பனி படர்ந்த பெருங்கற்கள் ஆகியவற்றின் மேல் ஏறுவதற்கு ஏற்றபடி இதன் கால்களில் குளம்புகள் அமைந்துள்ளன.
# மோசிடே

## உணவு

இவை இலைதழைகளை உண்ணும் தாவர உண்ணி. இவை புல்,தழை, மரக்குருத்து, வேர்கள் ஆகியவற்றை உணவாகக் கொள்ளும். கஸ்தூரி மானின் வயிற்றில் நான்கு உட்பிரிவுகளும் உள்ளன. இந்த வயிற்றமைப்புக் காரணமாகவும் முகத்தோற்றம் காரணமாகவும் இது மான் குடும்பத்தில் சேர்க்கப்பட்டுள்ளது. மற்ற வகை மான்களைப் போலவே, இம்மான் வயிற்றிலுள்ள புல் உணவை, வாய்க்குக் கொண்டு வந்து அசை போடுகிறது.
# மோசிடே

## வாழ்க்கை

கஸ்தூரி மான்கள் இமயமலைப் பகுதி யிலும், கிழக்கு ஆசிய நாடுகளிலும் வாழ்கின்றன. பிற மானினத்தைப் போல, கஸ்தூரி மான் கள் சமு தாய உணர்வுடன் கூட்டமாகச் சேர்ந்து வாழாமல் தனித்து வாழும் இயல்புடையவை. சில சமயம், ஆண் கஸ்தூரி மான் தன் துணை மற்றும் குட்டியுடன் ஒன்றாக இருப்பதும் உண்டு.கஸ்தூரி மான்கள் மலைப் பாறைகளின் மேல் தாவியும், சாய்வான மரத்தின் மீதும் ஏறி நடக்கவும் கூடியவை.  
ஆண் கஸ்தூரி மான் தான் வாழும் இட அளவை வகுத்துக் கொள்ளும். தன் உடலின் சுரப்பி ஒன்று வெளிப்படுத்தும் நீர்ப்பொருளை வாழிட எல்லையிலுள்ள பாறை, செடியின் கிளை முதலியவற்றில் தடவி வைக்கும். இதன் மூலம் மற்ற மான்களுக்குத் தனக்குரிய இடத்தை அறிவிக்கும்.  
பெண் மானுடன் இணைவதற்காக ஆண் கஸ்தூரி மான்களிடம் போராட்டம் நடைபெறும் இவற்றுக்குக் கொம்பு இல்லை. ஆனாலும் கடுமையான போட்டி நிலவும். இவை தம் கோரைப்பற்களை ஆயுதமாகப் பயன்படுத்தி, மற்ற ஆண் கஸ்தூரி மான்களின் கழுத்தை வளைக்கும். எதிரியின் கழுத்தில் தம் கூர்மையான, நீளமான கோரைப் பற்களை ஊன்றிப் புண் ஏற்படுத்தப் பெரு முயற்சி செய்யும். கடியின் ஆழ மிகுதி காரணமாக இரத்தம் வரும். வலி தாங்க முடியாத ஆண் மான் தோல்வியை ஒப்புக்கொண்டு ஒதுங்கிச் செல்லும். இப்படிப்பட்ட போராட்டம் காரணமாகப் பல ஆண் கஸ்துரி மான்களின் கழுத்தில் வடுக்கள் காணப்படும். சில சமயம் கழுத்தில் ஏற்பட்ட பெரிய புண் காரணமாக சில ஆண்மான்கள் இறந்து விடுவதும் உண்டு.
# மோசிடே

## இனப்பெருக்கம்

பெண் கஸ்தூரி மானின் கருக்காலம் ஐந்து மாதங்கள் ஆகும். பொதுவாக கஸ்தூரிமான் ஒரு குட்டியை ஈனும். சில சமயம் அது இரண்டு குட்டிகளை ஈனுவதும் உண்டு. தாய் மான் குட்டியைப் பாறைச் சந்தில் மறைத்து வைத்துவிட்டு உணவு தேடச் செல்லும். குறிப்பிட்ட நேரத்தில் அது குட்டி இருக்குமிடத்திற்குத் திரும்ப வந்து பாலூட்டும். நான்கு வாரங்கள் சென்ற பிறகு குட்டி மான் நடக்கும் ஆற்றலைப் பெறுகிறது. பின்பு அது தாயைப் பின்தொடரும். ஓராண்டு வரை குட்டி மான் தாயின் பாதுகாப்பில் இருக்கும். அது முழு வளர்ச்சி அடைந்த பிறகு தாயிடமிருந்து பிரிந்து தன் வாழ்க்கையை அமைத்துக்கொள்ளும்.
# மோசிடே

## கஸ்தூரி

ஆண் கஸ்தூரி மானின் வயிற்றின் அடிப்பாகத்தில் தனிச் சிறப்புடைய ஒரு பை உறுப்பு உள்ளது. அப்பையில் வாசனை நீர்ப் பொருள் சுரக்கிறது. அதுவே கஸ்தூரி<nowiki/>யாகும். இந்தக் கஸ்தூரியைச் சுரப்பதால், இது கஸ்தூரி மான் என்ற பெயரைப் பெற்றது.  
கஸ்தூரி என்பது நறுமணம் வீசும் பொருள். இது சிவப்பும், பழுப்பும் கலந்த நிறம் கொண்டது. மனிதர்கள் இப்பொருளுக்காக கஸ்தூரி மானைக் கொல்கிறார்கள். கஸ்துரி சுரப்பியைத் தனியாகப் பிரித்தெடுத்து அதை உலர வைப்பார்கள். உலர்ந்த பின் இதிலிருந்து நீர்ப்பொருள் வற்றி, சிறுசிறு மணல் போன்ற வடிவம் பெறும். கஸ்தூரிப் பொருளில் ஐந்து வகைகள் உள்ளன என்றும், அவை, கரிகை, திலகை, குளுந்தை, பிண்டகை, நாயகை என்றும் தமிழ் லெக்சிகன் அகராதி அறிவிக்கின்றது.
# மோசிடே

## கஸ்தூரியின் பயன்கள்

கஸ்தூரியைக் கொண்டு வாசனைத் திரவியம் தயாரிக்கப்படுகிறது. மேலும் தமிழகத்தில் சித்த மருத்துவத்தில் சன்னி போன்ற நோய்களுக்குத் தயாரிக்கப்படும் மருந்தில் பயன்படுத்தப்படுவதாக அபிதான சிந்தாமணி என்ற தமிழ்க் கலைக்களஞ்சியம் கூறுகிறது. பாம்புக் கடி நஞ்சைப் போக்கும் மருந்து தயாரிப்பதிலும் இதன் பங்கு உள்ளது. கஸ்தூரி மாத்திரை என்ற சித்தமருத்துவ மருந்துகளில் இதன் பெயர் இடம் பெற்றுள்ளது.
# மோசிடே

## வெளியிணைப்புகள்

-  
-  
- The New Student's Reference Work/Musk-Deer
# உதவி:பேச்சுப் பக்கத்தின் துணைத் தலைப்புகளைப் பரணேற்றுதல்

பேச்சுப் பக்கங்கள் நீளும் போது அவற்றைக் காண்பதும் புதிதாக கருத்துகள் இடுவதும் சிரமம் ஆகும். எனவே, அவ்வப்போது உங்கள் பேச்சுப் பக்கங்களைத் தொகுத்துப் பரணில் ஏற்றுவது நன்று. உங்கள் பேச்சுப் பக்கத்தில் 50க்கும் மேற்பட்ட துணைத் தலைப்புகள் இருந்தால், பரணேற்றுவதற்கு நல்ல நேரம் என்று பொருள் :)
# உதவி:பேச்சுப் பக்கத்தின் துணைத் தலைப்புகளைப் பரணேற்றுதல்

## எப்படித் தொகுப்பது

- உங்கள் பேச்சுப் பக்கத்தின் தொடக்கத்தில், கீழ்க்காணும் நிரலைச் சேர்த்து விட்டு முன் தோற்றம் பாருங்கள்:  
<pre></pre>  
- பக்கத்தின் மேல் வலப்புறத்தில், சிகப்பு இணைப்பாக உள்ள 1 என்பதைச் சொடுக்கித் தனியாக ஒரு சாளரத்தில் திறந்து கொள்ளுங்கள்.  
- நீங்கள் பரணேற்ற விரும்பும் பழைய உரையாடல்களைத் தெரிவு செய்து படி எடுங்கள். படி எடுக்க CTRL+C அழுத்துங்கள்.  
- தனியாகத் திறந்து வைத்துள்ள /தொகுப்பு 1 பக்கத்தில் நீங்கள் படியெடுத்து வைத்துள்ள உரையை ஒட்ட, CTRL+V அழுத்துங்கள். பக்கத்தைச் சேமித்த பிறகு நீங்கள் வேண்டிய உரை இங்கு உள்ளதை உறுதி செய்து கொள்ளுங்கள்.  
- தெரிவு செய்த உரையாடல்களை நீக்கி விட்டுப் பக்கத்தைச் சேமியுங்கள்.
# வார்ப்புரு:எங்கே செல்லும் இந்தப் பேச்சுப் பக்கம்

## பக்கத்தைப் பரணில் ஏற்ற வேண்டல்

வணக்கம், ! உங்கள் உரையாடல் பக்கம் நீண்டு கொண்டே போகிறது :) பொதுவாக, 50 உரையாடல் இழைகளைத் தாண்டும் போதோ பக்கத்தில் அளவு ஒரு இலட்சம் பைட்டுகளைத் தாண்டும் போதோ பரணேற்றினால் காணவும் கருத்திடவும் இலகுவாக இருக்கும். பார்க்க: உதவி:பேச்சுப் பக்கத்தின் துணைத் தலைப்புகளைப் பரணேற்றுதல். பரணேற்றிய பிறகு இந்த வேண்டுகோளை நீக்கி விடலாம். நன்றி.
# பெடரிக்கு இசுட்டால்

**யோஃகான் ஃவிரெடரிக்கு இசுட்டால்** (*Johan Frederik (Frits) Staal*, நவம்பர் 3, 1930- பெப்ரவரி 19, 2012 ) என்றும் பரவலாக ஃவிரிட்சு இசுட்டால் என்றும் அறியப்பட ஆய்வாளர், வேதச் சடங்குகள், மந்திரங்கள் முதலியவற்றை ஆய்ந்ததில் புகழ் ஈட்டியவர். ஆம்சிட்டர்டாமில் பிறந்த இவர் தாய்லாந்தில் *சியாங்மை* என்னும் ஊரில் இயற்கை எய்தினார். இவர் அமெரிக்காவில் உள்ள கலிபோர்னியா மாநிலத்தில், பெரிக்கிலியில் உள்ள கலிபோர்னியா பல்கலைக்கழகத்தில் மெய்யியல், தெற்கு, தென்கிழக்கு ஆசிய அறிவுத்துறைப் பேராசிரியராக இருந்து ஓய்வு பெற்று *எமரிட்டசுப்* பேராசிரியராக இருந்தார்.  
இவர் ஒரு கட்டடவியலாளர் யான் ஃவிரெடரிக்கு இசுடால் (*Jan Frederik Staal*) என்பாரின் மகனாகப் பிறந்தார். இவர் கணிதம், இயற்பியல், மெய்யியல் ஆகியவற்றை ஆம்சிட்டர்டாமில் படித்தார். பிறகு இந்திய மெய்யியலையும், சமற்கிருதத்தையும் சென்னையிலும், காசியிலும் கற்றார். இசுட்டால் ஆம்சிட்டர்டாமில் பொது மெய்யியல், ஒப்பீட்டு மெய்யியல் பேராசிரியராக 1962&ndash;67 இல் இருந்தார். பின்னர் 1968 இல் பெர்க்கிலியில் உள்ள கலிபோர்னியா பல்கலைக்கழகத்தில் மெய்யியல், தென் ஆசிய மொழிகள் துறைப் பேராசிரியராகச் சேர்ந்து 1991 இல் ஓய்வு பெற்றார்.  
இவர் 1975 இல் கேரளாவில் ஒரு 12 நாள் வேத அக்னிசயனச் சடங்கை ஆவணப்படுத்தினார்.  
இவருடைய அண்மைய ஆய்வுகள் கிரேக்க, வேதிய வடிவவியல் கருத்துகளைப் பற்றியன. தொல்பழம் இலக்கண ஆசிரியரான பாணினி, அண்மைக் காலத்தில் உணரப்பட்டுள்ள மொழியியல் கொள்கைகளை மிக ஆழமாக உணர்ந்திருந்தார் என்றும் அண்மையில் 1950 இல் மீண்டும் நோம் சோம்சுக்கி கண்டுபிடிக்கும் வரை அதுவே உயர்நிலை என்றும் பல பத்தாண்டுகளாகக் கருத்துரைத்து அறிவுலகை ஏற்கச் செய்துள்ளார் இசுட்டால். முற்கால முறைகள் கணக்கிடற்கரிய பற்பல நுண்ணிய பிறப்பியல் மொழியியல் கருத்துகளை வாய்வழியாக நிலைநிறுத்த உதவின என்று கூறினார். பாணினியின் முறைகள் துணைக்குறியீடுகள் ("auxiliary" markers) வழி உருவாக்கப்பட்டது என்றும் இவற்றை 1930களில்தான் ஏரணவியலாளர் எமில் போசுட்டு (Emil Post) மீண்டும் கண்டுபிடித்தார். கணினி மொழிகளை மீள்வரைவு செய்வதில் இவை பயன்படுவதாகக் கூறுகின்றார். "இந்திய யூக்ளிடு பாணினி" ("Panini is the Indian Euclid." ) என்கிறார் இசுட்டால். எப்படி பேசும் சமற்கிருத மொழியை அதே மொழியை விளக்கும் மேல்மொழியாக (metalanguage) நீட்டிக்க முடியும் என்று பாணினி காட்டியதாகக் கூறுகின்றார். சமற்கிருதத்தைத் துல்லியமாக ஒலிக்கவும், கருத்துக்கும் எண்ணத்துக்கும் மொழி மிக முதன்மையானதால், இவை கண்டுபிடிக்கத் துணையாகவும் ஊன்று கோலாகவும் இருந்தது என்கிறார்.  
ஃவிரிட்சு இசுட்டால் ஓய்விடமாகத் தாய்லாந்தில் வாழ்ந்துவந்தார்.
# பெடரிக்கு இசுட்டால்

## நூல்வரைவுகள்

(முழுமையானதன்று)  
**Additional biographical source:** Frits Staal. "There Is No Religion There." pp.&nbsp;52–75 in *The Craft of Religious Studies*, edited by Jon R. Stone. New York: St. Martin's Press, 1998.
;English
- *Advaita and Neoplatonism*, University of Madras, 1961.
- *Nambudiri Veda Recitation*, The Hague: Mouton, 1961.
- *Word Order in Sanskrit and Universal Grammar*, Dordrecht: Reidel, 1967.
- *A Reader on the Sanskrit Grammarians*, Cambridge Mass.: MIT, 1972.
- *Exploring Mysticism. A Methodological Essay*, Penguin Books; Berkeley: University of California Press, 1975.
- *The Science of Ritual*, Poona: Bhandarkar Oriental Research Institute, 1982.
- with C. V. Somayajipad and Itti Ravi Nambudiri, *AGNI - The Vedic Ritual of the Fire Altar*, Vols. I-II, Berkeley: Asian Humanities Press, 1983.
- *The Stamps of Jammu and Kashmir*, New York: The Collectors Club, 1983.
- *Universals. Studies in Indian Logic and Linguistics*, Chicago and London: University of Chicago, 1988.
- *Rules Without Meaning. Ritual, Mantras and the Human Sciences*, Peter Lang: New York- Bern-Frankfurt am Main-Paris, 1989.
- *Concepts of Science in Europe and Asia*, Leiden: International Institute of Asian Studies, 1993, 1994.
- *Mantras between Fire and Water. Reflections on a Balinese Rite*, Amsterdam: Royal Netherlands Academy of Sciences/North-Holland, 1995.
- "There Is No Religion There." in: *The Craft of Religious Studies*, ed. Stone, New York: St. Martin's Press, 1998, 52-75.
- *Artificial Languages across Sciences and Civilizations,* Journal of Indian Philosophy 34, 2006, 89-141.
- *Discovering the Vedas: Origins, Mantras, Rituals, Insights,* Penguin Books India, 2008.  
;பிரான்சியம்
- *Jouer avec le feu. Pratique et theorie du rituel vedique*, Paris: College de France, 1990.  
;Dutch
- *Over Zin en Onzin*, Amsterdam: Meulenhoff, 1986.
- *Een Wijsgeer in het Oosten. Op reis door Java en Kalimantan*, Amsterdam: Meulenhoff, 1988.
- *Drie bergen en zeven rivieren: Essays*, Amsterdam: Meulenhoff 2004.
# பெடரிக்கு இசுட்டால்

## வெளியிணைப்புகள்

- http://philosophy.berkeley.edu/staal/
- http://www.soas.ac.uk/Religions/comeandmeet/2000/staal.htm
- http://fritsstaal.googlepages.com/
# கொம்புள்ள கால்நடை

**கொம்புள்ள கால்நடை** (*Pecora*) என்பது குளம்புள்ள விலங்குகளின் பிரிவில் வரும் வரிசைகளில் ஓர் உள்வரிசைப் பிரிவு. இவற்றுள் அடங்குவன அசைபோடுவை, ஆடுமாடுகள், மான்கள், ஒட்டகச்சிவிங்கி, அமெரிக்கக் கொம்புமான் (*pronghorn*) முதலின. அசைபோடுவை விலங்குகளில் கொம்பில்லா குறுமான்கள் (*chevrotain* அல்லது *mouse deer* என ஆங்கிலத்தில் அறியப்படுவன்) போன்ற சிலவே இந்தப் பெக்கோரா உள்வரிசையில் அடங்காதன. பெக்கோரா என்பதைக் *கொம்புள்ள அசைபோடுவை* என்றும் அழைக்கலாம்.
# கொம்புள்ள கால்நடை

## உயிரின வகைப்பாடு

- **ORDER இரட்டைப்படைக் குளம்பிகள்**
- துணைவரிசை Suina
- துணைவரிசை Tylopoda
- துணைவரிசை Cetruminantia
- **உள்வரிசை பெக்கோரா**
- குடும்பம் Cervidae: மான்
- குடும்பம் †Gelocidae
- குடும்பம் †Palaeomerycidae
- குடும்பம் †Hoplitomerycidae
- குடும்பம் †Climacoceratidae
- குடும்பம் Giraffidae: ஒட்டகச்சிவிங்கி and ஓகாப்பி
- குடும்பம் Antilocapridae: pronghorn
- குடும்பம் †Leptomerycidae
- குடும்பம் Moschidae: கவரி மான்
- குடும்பம் Bovidae: மாடுகள், ஆடுகள், செம்மறி ஆடுகள், antelope
# திசையன் இயற்கணிதத் தொடர்புகள்

யூக்ளிடின் முப்பரிமாண வெளியில் அமையும் திசையன்களுக்கு கீழே கொடுக்கப்பட்டுள்ள **திசையன் இயற்கணிதத் தொடர்புகள்** (*vector algebra relations*) பொருந்தும். இத்தொடர்புகளில் சில, மூன்றுக்கும் மேற்பட்டப் பரிமாணங்களில் அமையும் திசையன்களுக்கும் பொருந்திவரும். ஆனால் அனைத்துத் தொடர்புகளுக்கும் இது பொருந்தாது. எடுத்துக்காட்டாக, இரு திசையன்களின் குறுக்குப் பெருக்கல் எல்லா உயர்ப் பரிமாணங்களுக்கும் பொருந்தாது.
# திசையன் இயற்கணிதத் தொடர்புகள்

## அளவுகள்

ஒரு திசையன் **A** -ன் **அளவு** (*magnitude*) பித்தாகரசு தேற்றத்தைப் பயன்படுத்தி, ஒன்றுக்கொன்று செங்குத்தான மூன்று திசைகளில் அமையும் அதன் கூறுகளினால் தீர்மானிக்கப்படுகிறது:  
:<math>\|\mathbf A \|^2 = A_1^2 + A_2^2 +A_3^2 \ </math>  
ஒரு திசையனின் அளவு, புள்ளிப் பெருக்கல் வாயிலாகவும் தரப்படுகிறது:  
:<math>\|\mathbf A \|^2 = (\mathbf {A \cdot A}) \ </math>
# திசையன் இயற்கணிதத் தொடர்புகள்

## சமனின்மைகள்

- :<math>\frac{ \mathbf{A \cdot B}}{\|\mathbf A \| \|\mathbf B \|} \le 1 \ </math> -முப்பரிமாண கோஷி-ஷ்வார்ஸ் சமனின்மை.
- :<math>\|\mathbf{A + B}\| \le \| \mathbf{A}\| + \|\mathbf{B}\| </math> -முப்பரிமாண முக்கோண சமனின்மை
- :<math>\|\mathbf{A - B}\| \ge \| \mathbf{A}\| - \|\mathbf{B}\| </math> -முப்பரிமாண நேர்மாறு முக்கோண சமனின்மை.  
இங்கு (**A&thinsp;·&thinsp;B**) என்பது **A** மற்றும் **B** திசையன்களின் புள்ளிப் பெருக்கலைக் குறிக்கும்.
# திசையன் இயற்கணிதத் தொடர்புகள்

## கோணங்கள்

இரு திசையன்களுக்கு இடையேயுள்ள கோணம் θ, அவற்றின் புள்ளிப் பெருக்கல் மற்றும் குறுக்குப் பெருக்கலால் வரையறுக்கப்படுகிறது:  
:<math>\sin \theta =\frac{ \mathbf{A \times B}}{\|\mathbf A \| \|\mathbf B \|} \ \ ( -\pi < \theta \le \pi ) </math>  
வலது-கை விதிப்படி, θ -ன் நேர்ம மதிப்பிற்கு, **B** ஆனது **A** -லிருந்து கடிகாரத்திசைக்கு எதிராகவும், எதிர்ம மதிப்பிற்கு கடிகாரதிசையிலும் அமையும்.  
:<math>\cos \theta = \frac{ \mathbf{A \cdot B}}{\|\mathbf A \| \|\mathbf B \|} \ \ ( -\pi < \theta \le \pi )</math>  
இங்கு **A&thinsp;×&thinsp;B** என்பது **A** மற்றும் **B** திசையன்களின் குறுக்குப் பெருக்கலைக் குறிக்கும்.  
பித்தாகரசின் முற்றொருமையைப் பயன்படுத்த:  
:<math>\cos^2\theta + \sin^2\theta = 1\!</math>  
:<math> \|\mathbf{A \times B}\|^2 +(\mathbf{A \cdot B})^2 = \|\mathbf A \|^2 \|\mathbf B \|^2 </math>  
திசையன் **A** = (*A<sub>x</sub>, A<sub>y</sub>, A<sub>z</sub>*) ஒன்றுக்கொன்று செங்குத்தாக அமையும் மூன்று ஆயஅச்சுகள் *x-*, *y-* மற்றும் *z* -க்களுடன் உண்டாக்கும் கோணங்கள் முறையே α, β, γ எனில்:  
:<math> \cos \alpha = \frac{ A_x }{ \sqrt {A_x^2 +A_y^2 +A_z^2} } = \frac {A_x} {\| \mathbf A \|} \ , </math>  
:<math> \cos \beta = \frac{ A_y }{ \sqrt {A_x^2 +A_y^2 +A_z^2} } = \frac {A_y} {\| \mathbf A \|} \ , </math>  
:<math> \cos \gamma = \frac{ A_z }{ \sqrt {A_x^2 +A_y^2 +A_z^2} } = \frac {A_z} {\| \mathbf A \|} \ , </math>  
இதிலிருந்து:  
:<math>\mathbf A = \|\mathbf A \|\( \cos \alpha \ \hat{\mathbf i} + \cos \beta\ \hat{\mathbf j} + \cos \gamma \ \hat{\mathbf k} \) \ ,</math>  
இங்கு <math>\hat{\mathbf i}, \ \hat{\mathbf j}, \ \hat{\mathbf k}</math> மூன்றும் எடுத்துக்கொள்ளப்பட்ட மூன்று ஆயஅச்சுகளின் திசையில் அமைந்த அலகுத்திசையன்களாகும்.
# திசையன் இயற்கணிதத் தொடர்புகள்

## பரப்பும் கனஅளவும்

*A* மற்றும் *B* திசையன்களை அடுத்துள்ள பக்கங்களாகக் கொண்ட ஒரு இணைகரத்தின் பரப்பு Σ :  
:<math> \Sigma = AB \ \sin \theta \ , </math>  
இங்கு θ - *A* மற்றும் *B* திசையன்களுக்கு இடையேயுள்ள கோணம்.  
:<math>\Sigma = \|\mathbf { A \times B } \| = \sqrt{ \|\mathbf A\|^2 \|\mathbf B\|^2 -(\mathbf{A \cdot B} )^2} \ . </math>  
இதன் வர்க்க மதிப்பு:
:<math>\Sigma^2 = (\mathbf{A \cdot A })(\mathbf{B \cdot B })-(\mathbf{A \cdot B })(\mathbf{B \cdot A }) \ , </math>  
இதேபோல **A**, **B** மற்றும் **C** -திசையன்களால் அமையும் ஒரு இணைகரத்திண்மத்தின் கனஅளவின் வர்க்கம்:
: <math>(\mathbf{A} \times \mathbf{B}) \times (\mathbf{C} \times \mathbf{D}) = [\mathbf{A},\mathbf{B}, \mathbf{D}]\mathbf{C}-[\mathbf{A},\mathbf{B}, \mathbf{C}]\mathbf{D}=
[\mathbf{A},\mathbf{C}, \mathbf{D}]\mathbf{B}-[\mathbf{B}, \mathbf{C},\mathbf{D}]\mathbf{A}</math>  
இங்கு [**A, B, C**] என்பது திசையிலி முப்பெருக்கம் **A · (B × C)** -ஐக் குறிக்கும்.  
- **A, B, C** என்பன ஒரே கோட்டில் அமையாத தரப்பட்ட மூன்று திசையன்கள் எனில், ஏதேனும் ஒரு திசையன் **D** பின்வருமாறு தரப்படும்:
:<math>\mathbf D = \frac{\mathbf{D \cdot (B \times C)}}{[\mathbf {A,\ B, \ C}]}\ \mathbf A +\frac{\mathbf{D \cdot (C \times A)}}{[\mathbf {A,\ B, \ C}]}\ \mathbf B + \frac{\mathbf{D \cdot (A \times B)}}{[\mathbf {A,\ B, \ C}]}\ \mathbf C \ .</math>
# தங்கவேலு

**தங்கவேலு** அல்லது **தங்கவேல்** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.
# தங்கவேலு

## குறிப்பிடத்தக்க நபர்கள்

### இயற்பெயர்

- தங்கவேலு, தமிழ்த் திரைப்பட நடிகர்
- மாரியப்பன் தங்கவேலு, இந்திய பாராலிம்பிக் உயரந்தாண்டு வீரர்
- ஆர். எஸ். தங்கவேலு, இந்திய அரசியல்வாதி
- ஏ. எல். தங்கவேல், இந்திய அரசியல்வாதி
- என். தங்கவேல், இந்திய அரசியல்வாதி
- கே. தங்கவேல், இந்திய அரசியல்வாதி
- எம். தங்கவேல், இந்திய அரசியல்வாதி
- ச. தங்கவேலு, இந்திய அரசியல்வாதி
- வி. தங்கவேலு, இந்திய அரசியல்வாதி
- இரா. தங்கவேலு, தமிழக எழுத்தாளர்
- மு. தங்கவேலு, மலேசிய எழுத்தாளர்
- சு. தங்கவேலு, மலேசிய எழுத்தாளர்
# தங்கவேலு

## வேறு

- தங்கவேலு பொறியியல் கல்லூரி
# பிரெஞ்சு இந்தியா

**பிரெஞ்சு இந்தியா** (*French India*) என்ற பொதுப்படையானப் பெயர் இந்தியாவில் முன்பு பிரான்சு நாட்டுக்கு உரிமையானவையாக இருந்தவற்றைக் (பிரெஞ்சு: *établissements français de l'Inde*) குறிப்பதாகும். இவை கோரமண்டல் கரையில் புதுச்சேரி, காரைக்கால் மற்றும் ஏனாம், மலபார் கடற்கரையில் மாஹே, மற்றும் வங்காளத்தில் சந்தன்நகர் ஆகும். இவற்றைத் தவிர மச்சிலிப்பட்டணம், கோழிக்கோடு, சூரத் ஆகிய இடங்களில் பழைய தொழிற்சாலைகளின் எச்சமாக சில விடுதிகளும் (lodges) உண்டு.  
மொத்தப் பரப்பளவான 510 கி.மீட்டரில் (200 ச.மைல்) புதுச்சேரியின் ஆட்சிப்பகுதியில் மட்டும் 293 கி.மீ (113 ச.மைல்) இருந்தது. 1948இல் பிரெஞ்சு இந்தியாவின் மக்கள் தொகை 362,000 ஆக மதிப்பிடப்பட்டது.
# பிரெஞ்சு இந்தியா

## உசாத்துணைகள்

- பாண்டிச்சேரியின் விடுதலை இயக்கம் Freedom struggle - இந்திய அரசு வெளியீடு
- புதுச்சேரி
- இந்தியாவில் பிரெஞ்சுப் புத்தகங்கள் - திறந்த அணுக்கமுடைய, 1000+ நூற்தொகுப்பு, 50 மிக முக்கியமான நூல்களுக்கு அறிமுகம், குறிப்புரைகளுடன்
# வார்ப்புரு:Parvathisri/navbar

| <>முகப்பு</> | &nbsp; | &nbsp; | &nbsp; | <>முதற்பக்கக்
கட்டுரைகள்</> | &nbsp; | &nbsp; | &nbsp; | <>பேச்சு</> | &nbsp; | &nbsp; | &nbsp; | <>திட்டம்</> | &nbsp; | &nbsp; | &nbsp; | <>பதக்கம்</> | &nbsp; | &nbsp; | &nbsp; | <>படிமம்</> | &nbsp; | &nbsp; | &nbsp; | <>மின்னஞ்சல்</> | &nbsp; | &nbsp; | <>மணல்தொட்டி | &nbsp; | &nbsp; | &nbsp; | <>கருவிகள்</> | &nbsp; | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# அமெரிக்கத் தகவல் இடைமாற்றத் தரக் குறிமுறை

**அமெரிக்கத் தகவல் இடைமாற்றத் தரக் குறிமுறை** (ஆங்கிலம்: **ASCII**) எனப்படுவது ஆங்கில அரிச்சுவடியை அடிப்படையாகக் கொண்ட குறிப்பீட்டு முறைமை ஆகும். கணினிகளில் அமெரிக்கத் தகவல் இடைமாற்றத் தரக் குறிமுறையானது உரையைப் பிரதிநிதித்துவப்படுத்துகின்றது. அநேகமான நவீன குறிப்பீட்டு முறைமைகள் அமெரிக்கத் தகவல் இடைமாற்றத் தரக் குறிமுறையை அடிப்படையாகக் கொண்டுள்ளன.  
அமெரிக்கத் தகவல் இடைமாற்றத் தரக் குறிமுறையில் இயல்புகளைப் பிரதிநிதித்துவப்படுத்துவதற்கு ஏழு இருமிகள் பயன்படுத்தப்படுகின்றன. இவற்றின் மூலம் 128 வழி இயல்புகளைக் காட்ட முடியும்.
# அமெரிக்கத் தகவல் இடைமாற்றத் தரக் குறிமுறை

## வரலாறு

அமெரிக்கத் தகவல் இடைமாற்றத் தரக் குறிமுறையானது அமெரிக்கத் தேசியத் தர நிறுவனத்தால் உருவாக்கப்பட்டது ஆகும்.
# தூய யோவான் கல்லூரி, பாளையங்கோட்டை

**தூய யோவான் கல்லூரி**, பாளையங்கோட்டை ஒரு கிறித்தவ உயர்கல்வி நிலையமாகும். கி.பி 1878 ஆம் ஆண்டு ஆரம்பிக்கப்பட்ட இக்கல்லூரி திருநெல்வேலி, தூத்துக்குடி, கன்னியாகுமரி மாவட்ட மாணவர்களின் உயர்கல்விக்குப் பெரும் பங்காற்றியுள்ளது. நூற்று முப்பத்தி நான்கு ஆண்டுகளாகச் செயல்பட்டு வரும் இக்கல்லூரி, ஒன்றுபட்ட சென்னை மாகாணத்தில் உள்ள மிகவும் பழமை வாய்ந்த 4 கல்லூரிகளில் ஒன்றாகும்.
# தூய யோவான் கல்லூரி, பாளையங்கோட்டை

## வரலாறு

கிறித்தவ மிசனரி சங்கத்தால் கி.பி 1844 -ம் ஆண்டு பாளையங்கோட்டையில் ஒரு வாடகை கட்டிடத்தில் இருமொழி மூலம் பயிற்றுவிக்கும் கல்வி நிலையமாக ஆரம்பிக்கப்பட்டது. பின்னர் இந்தப் பள்ளி பாளையங்கோட்டைக்கு அருகிலுள்ள வண்ணாரப்பேட்டை பகுதிக்கு மாற்றப்பட்டது. 1878 ஆம் ஆண்டு இந்தப் பள்ளி கல்லூரியாக உயர்வடைந்தது. பின்னர் பல்வேறு காரணங்களால் 1880 ஆம் ஆண்டு திருநெல்வேலி நகரப் பகுதிக்கு மாற்றப்பட்டது. 1878 ஆம் ஆண்டில் இருந்து 1920 ஆம் ஆண்டு வரை இக்கல்லூரியின் முதல் முதல்வராக இருந்த ரெவ். சாப்ட்டர் ஐயர் என்ற மிகச்சிறந்த கல்விமானின் வழிகாட்டலின் படி கல்வி மற்றும் சமுதாய முன்னேற்றங்களில் தலைச்சிறந்து விளங்கியது. ரெவ்.யெங் ஐயர் வழிகாட்டலில் 1928 ஆம் ஆண்டு பாளையங்கோட்டையில் 50 ஏக்கர் பரப்பளவிலான புதிய இடத்திற்கு மாற்றப்பட்டது.
# அதியுயர் ஆள்களப் பெயர்

**அதியுயர் ஆள்களப் பெயர்** (*Top-level domain*), அல்லது **உயர்நிலை ஆள்களப் பெயர்** என்பது இணைய முகவரியில் உள்ள பின் இணைப்பை குறிக்கிறது. டொமைன் பெயர் முறைமை 1980 களில் உருவாக்கப்பட்ட போது, டொமைன் பெயர் வெளி களங்கள் இரண்டு முக்கிய குழுக்களாக பிரிக்கப்பட்டன. ஐஎஸ்ஓ-3166 தரப்பட்டியலில் உள்ள நாடுகளின்ன் சுருக்கங்களைக் கொண்ட நாட்டுக் குறியீடு ஆள் களப் பெயர்களும் (ccTLD), மற்றும் GOV, EDU, COM, MIL, ORG, NET, INT ஆகிய ஏழு அடிப்படை உயர்நிலை களங்களும் (gTLD) என இரண்டு குழுக்களாக அதியுயர் ஆள்களப் பெயர்கள் பிரிக்கப்பட்டுள்ளன.
# எஸ். என். லட்சுமி

## இளமையும் வாழ்க்கையும்

லட்சுமியின் தாய் பழனியம்மாள் எட்டு சிறுவர்களுடன் தனது சிற்றூரை விட்டு வெளியேறி விருதுநகரில் வறிய நிலையில் வாழ்ந்து வந்தார். மகன்கள் கல் உடைத்தும் மகள்கள் மாவரைத்தும் பிழைத்து வந்தார்கள். இந்நிலையில் வீட்டின் கடைசிப் பெண்ணான லட்சுமி குடும்பத்தைத் துறந்து நல்வாழ்க்கை தேடி சென்னைக்குப் பயணமானார்.  
திருமணம் ஆகாத லட்சுமி பல இடங்களுக்கும் தானே தனது சிற்றுந்தியை ஓட்டிக்கொண்டுச் செல்வார். சென்னையில் சாலிகிராமத்தில் வசித்து வந்தார்.
# எஸ். என். லட்சுமி

## நடித்த திரைப்படங்கள்

- சந்திரலேகா
- பாக்தாத் திருடன்
- நல்ல தங்கை
- எங்கள் குலதேவி
- சர்வர் சுந்தரம்
- துலாபாரம்
- மைக்கேல் மதன காமராஜன்
- மகாநதி
- விருமாண்டி
- காதலா காதலா
- வானத்தைப் போல
- ரிதம்
- தேவர் மகன்
- வானமே எல்லை
- வாத்தியார்
# எஸ். என். லட்சுமி

## நடித்த தொலைக்காட்சித் தொடர்கள்

- உறவுக்குக் கை கொடுப்போம்
- முந்தானை முடிச்சு
- சரவணன் மீனாட்சி
- தென்றல்
# அச்சன்கோவில் ஆறு

**அச்சன்கோவில் ஆறு** (*Achankovil River*) இந்தியாவில் கேரள மாநிலத்தில் உள்ள ரிஷிமலை நதி, பசுக்கிடமேட்டு ஆறு மற்றும் ரமக்கல்டேரி ஆறுகள் எனும் மூன்று ஆறுகளும் இணைந்து உருவான ஆறு. கேரள மாநிலத்திலுள்ள பத்தனம் திட்டா மாவட்டத்தின் செழுமையான வளர்ச்சிக்கு இந்த நதியே காரணமாகவுள்ளது. இந்த நதி கேரளாவின் ஆலப்புழை மாவட்டத்தில் வீயபுரம் என்ற இடத்தில் உள்ள இந்து சமய மக்களின் புனித நதியாகக் கருதப்படும் பம்பா ஆற்றுடன் இணைகிறது.
# அச்சன்கோவில் ஆறு

## நதியால் பயன்பெறும் நகரங்கள்

இந்த அச்சன்கோவில் நதியின் கரையில் உள்ள நிலங்களின் செழிப்பால் இந்நதிக்கரையில் பல தன்னாட்சி நகரங்கள் அமைந்துள்ளன. இந்நகரங்களில் பத்தனம் திட்டா நகரமும் ஒன்றாகும. இந்நகரம் இம்மாவட்டத்தின் தலைநகரமாகவும் உள்ளது.  
பத்தனம் திட்டா என்ற சொல்லானது மலையாள மொழிச் சொற்களான பத்தனம் மற்றும் திட்டா என்ற சொற்களில் இருந்து உருவானதாகும். அதாவது "நதிக்கரையில் அமைந்த வீடுகள்" என்ற பொருள் உடையதாகும்.
# அச்சன்கோவில் ஆறு

## நதியால் பயன்பெறும் நகரங்கள்

### வேறு சில நகரங்கள்

இந்த நதிக்கரையில் அமைந்துள்ள மேலும் சில நகரங்கள்
- கொன்னி
- பந்தளம்
- மாவேலிக்கரா
- எடப்பன் (கிராமம்)
- வெட்டியார்
# வெப்பம் (இயற்பியல்)

மூலம் சூரியனில் வெப்பம் உருவாக்கப்படுகிறது. இது மின்காந்த கதிர்வீச்சு மூலம் பூமியை வந்தடைகிறது. இது புவியில் உயிர் வாழ்வதற்கான மூலாதாரமாக விளங்குகிறது ]]  
இயற்பியல், வேதியியல், பொறியியல், வெப்பஇயக்கவியலில், **வெப்பம்** (Heat) என்பது ஒருவகை ஆற்றல் ஆகும்..
இது வேலை தவிர்த்த வேறு எந்த வழியில் உற்பத்திசெய்யக்கூடிய அல்லது மற்றொரு உடல், பிராந்தியம், அல்லது வெப்பவியக்கவியல் அமைப்பிற்கு மாற்றப்படக்கூடிய ஆற்றலாக உள்ளது.
சாதாரண மொழியில், தொழில்நுட்ப மொழி இருந்து மாறுபட்டதாக, வெப்பம் என்ற வார்த்தைக்குப் பரந்த பொருள் உண்டு. வார்த்தைகளின் பல்வகைமையை மறந்து பயன்படுத்தினால் இந்தக் குழப்பம் உண்டாகும்.  
வெப்ப இயக்கவியலில், வெப்பக் கதிர்வீச்சு, உராய்வு மற்றும் பாகுத்தன்மை மூலம் மற்றும் இரசாயன சிதறல் முலம் வெப்பத்தை உற்பத்தி செய்யலாம் அல்லது பரிமாற்றலாம்.  
பொறியியலில் வெப்பப் பரிமாற்றம்; திணிவுப் பரிமாற்றம் மூலம், கதிர்வீச்சு, வெப்பச்சலனம் மூலம், மற்றும் வெப்பக் கடத்தலின் மூலமான வெப்ப பரிமாற்றத்தை கருதுகிறது.  
மிகவும் சூடான அல்லது குளிர்ச்சியான உடலில் வெப்ப கடத்தல் மற்றும் கதிரியக்க பரிமாற்றம் தன்னிச்சையானதாக உள்ளது.  
வெப்ப இயக்கவியலின் இரண்டாம் விதி சமமான அல்லது அதிக வெப்பநிலையில் உள்ள உடலில் இருந்து மற்றொரு உடலிற்கு ஆற்றல் பரிமாற்றம் வெப்ப எக்கி மூலமான இயந்திர வேலை, அல்லது இதற்கு ஒத்த செயல்முறை உதவியுடன் செய்யலாம் என்கிறது. இதன்போது பிரபஞ்ச இயல்பாற்றல் அதிகரிக்கும் அதேவேளை குளிரான பொருளின் இயல்பாற்றல் வெப்பத்தை அதிலிருந்து உறிஞ்சுவதால் குறைகிறது.  
இயற்பியலில், குறிப்பாக வெப்பஅளவீடு, மற்றும் வானிலை ஆய்வில், உள்ளுறை வெப்பம் மற்றும் உணர்வெப்பம் கருத்துக்கள் பயன்படுத்தப்படுகின்றன.  
வெப்பத்துடன் தொடர்புடைய ஒரு குழப்பமான சொல்லாக வெப்ப ஆற்றல் உள்ளது. இது ஓர் அமைப்பில் அதன் வெப்பநிலைக்கு ஏற்ப அதிகரிக்கும் ஆற்றலைப் பற்றி கூறுகிறது. ஓர் அமைப்பை அல்லது பொருளைச் சூடாக்கும் அல்லது குளிர்விக்கும் போது அதன் வெப்பநிலைக்கு ஏற்ப மாறுபடும் ஆற்றலை இது குறிக்கும்.
# வெப்பம் (இயற்பியல்)

## வெப்பக் கடத்தல்

திடப் பொருள்களில் வெப்பக்கடத்தல் முறையில் மட்டுமே வெப்பம் பரவுகிறது, திடப் பொருளின் ஒருமுனை வெப்பப்படுத்தப்படும்போது, அம்முனையிலுள்ள அணுக்களும் மூலக்கூறுகளும் அதிக கிளர்ச்சிக்கு உட்பட்டு அதிகமான வீச்சுடன் அதிர்வுறத் துவங்கும். இந்த மாறுபாடு அருகிலுள்ள மூலக்கூறுகளுக்குக் கடத்தப்படும்.
# வெப்பம் (இயற்பியல்)

## வெப்பச்சலனம்

பாய்மத்தில் உள்ள துகள்களின், இயக்கத்தின் மூலமாகவே வெப்பம், ஓரிடத்திலிருந்து மற்றோர் இடத்திற்கு மாற்றப்படும் நிகழ்வு, வெப்பச் சலனம் எனப்படும். பாய்மத்தை வெப்பப்படுத்தும்போது, வெப்பம் அடைந்த பகுதி விரிவடைவதால் குறைவான அடர்த்தியைப் பெறுகிறது. அப்பகுதி மேலே எழும்போது, அவ்விடத்தை குளிர்ந்த மேற்பகுதிகள் நிரப்புகின்றன. மீண்டும் குளிர்ந்த பகுதிகள் வெப்பமேற்றப்படுவதால் அவை மேலெழும். அவ்விடத்தை குளிர்ந்த பகுதிகள் மீண்டும் நிரப்பும். இந்நிகழ்வு தொடர்ந்து நடைபெறும். இவ்வகையில் நடைபெறும் வெப்ப மாற்றம், மூலக்கூறுகளின் இயக்கமின்றியே ஆற்றல் கடத்தல் நடைபெறும் வெப்பக் கடத்தல் முறையிலிருந்து மாறுபட்டதாகும்.
# வெப்பம் (இயற்பியல்)

## வெப்பக்கதிர்வீச்சு

பருப்பொருள் ஊடகத்தின் உதவியின்றி வெப்பம் மாற்றப்படும் நிகழ்வினை வெப்பக் கதிர்வீசல் என்கிறோம். ஒரு பொருளிலிருந்து, அதன் வெப்பநிலை காரணமாக கதிர்வீச்சு முறையில் ஆற்றல் வெளிப்படுவது, வெப்பக் கதிர்வீச்சு எனப்படும். வெப்பக் கதிர்வீச்சு பின்வருவனவற்றைச் சார்ந்துள்ளது.
1. பொருளின் வெப்பநிலை,
1. கதிர்வீசும் பொருளின் தன்மை.  
வெப்பக்கதிர் வீச்சின் பொதுவான பண்புகள்:
1. ஒளிஅலைகளைப் போல் வெப்பக் கதிர்வீச்சும் நேர் கோட்டில் பயணிக்கின்றது.
1. ஒளிஅலைகளைப் போல், சீரான பரப்பில் விலக்க விதியினைக் கொண்டுள்ளது. ஓர் ஊடகத்திலிருந்து மற்றோர் ஊடகத்தில் செல்லும்போது விலக்கமுறுகிறது.
1. ஒளிஅலைகளைப் போல் அதே திசைவேகத்தில் பயணிக்கிறது.
1. ஒளிஅலைகளைப் போல் ஒரு புள்ளியில் குவிக்கப்பட முடியும்.
# இதய அடைப்பு

**இதய அடைப்பு** *(Heart block)* என்பது இதயத்தின் மின்கடத்தலில் உண்டாகும் தடை ஆகும். இதயஅடைப்பும் மாரடைப்பும் வெவ்வேறு. மாரடைப்பு என்பது இதய இரத்தக்குழாய்களில் அடைப்பு ஏற்படுவதால் உண்டாவது. மாரடைப்பு நெஞ்சு வலியை உண்டாக்கும். இதய அடைப்போ படபடப்பு, தலைசுற்றல், மயக்கம் ஆகியவற்றை உண்டாக்கும்.
(cardiac electrical conduction system)]]  
இதயம் சீராக சுருங்கி விரிவது இதயத்தின் மின்னோட்ட ஒழுங்கு முறைமையில் தான். இதய மேலறைகள் சுருங்கும் போது கீழறைகள் விரிவடைய வேண்டும். இதயத் துடிப்பு இதயத்தில் SA முடிச்சு எனும் இடத்தில் பிறக்கிறது. இது AV முடிச்சை அடையும் போது அதன் ஓட்டத்தில் சிறிது தாமதம் ஏற்படுத்தப்படுகிறது. இதுவே இதய மேலறைகள் சுருங்கும் போது கீழறைகள் விரிவடைய உதவுகிறது.  
இதய அடைப்பை மூன்று நிலைகளாய்ப் பிரிக்கலாம்.
# வார்ப்புரு:மக்கள் வகைப்பாடு

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி } மாவட்டத்தின் மொத்த மக்கட்தொகை }. இது தோராயமாக } நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் }வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் } மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் }.} மாவட்டத்தின் பாலின விகிதப்படி 1000 ஆண்களுக்கு } பெண்கள் உள்ளனர். மேலும் } மாவட்ட மக்களின் கல்வியறிவு விகிதம் }.
# மண்டி மாவட்டம்

**மண்டி மாவட்டம்** (முன்பு மந்தாவ்யா நகர்) வட இந்தியாவில் உள்ள இமாசலப் பிரதேச மாநிலத்தின் மத்திய மாவட்டம் ஆகும். மண்டி நகரம் இம்மாவட்டத்தின் தலைமையகம். இந்நகரம் இதன் கோவில் கட்டடக்கலைக்குப் புராண மற்றும் வரலாற்றுச் சிறப்பு பெற்றது. பியாசு ஆற்றின் கரையோரம் மற்றும் நகரத்தினுள் பல பழங்கால கோவில்கள் இருப்பதால் இந்நகரம் சோட்டா காசி என அழைக்கப்படுகிறது. பியாசு ஆறு இந்நகரின் வழியாகப் பாய்கிறது.
2011 கணக்கெடுப்பின்படி மண்டி இமாசலப் பிரதேசத்தில் உள்ள மாவட்டங்களில் காங்ரா மாவட்டத்தை அடுத்த இரண்டாவது மிக அதிக மக்கட்தொகை கொண்ட மாவட்டம் ஆகும்.
# மண்டி மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின்படி மண்டி மாவட்டத்தின் மொத்த மக்கட்தொகை 999,518. இது தோராயமாக பிஜி நாட்டின் மக்கட்தொகைக்குச் சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 446வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மண்டி மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 10.89%. மண்டி மாவட்டத்தின் பாலின விகிதப்படி 1000 ஆண்களுக்கு 1012 பெண்கள் உள்ளனர். மேலும் மண்டி மாவட்ட மக்களின் கல்வியறிவு விகிதம் 82.81%.
# திசையன் பரப்பு

வடிவவியலில் திசையிலி பரப்பு <math>S</math> கொண்ட ஒரு முடிவுறு மேற்பரப்பின் **திசையன் பரப்பு** (*vector area*) என்பது ஒரு திசையன். இத்திசையனின் அளவு <math>S.</math> ஆகவும் அதன் திசை அத்தளத்தின் செங்குத்தின் திசையாகவும் (வலது-கை விதிப்படி) இருக்கும்.  
இத்திசையன் பரப்பின் குறியீடு:  
:<math>\mathbf{S}</math>  
மேலும்,
:<math>\mathbf{S} = \mathbf{\hat{n}}S</math>  
தட்டையான முகப்புப் பரப்புகள், <math>S_i</math> -களாலான ஒரு திசையிடக்கூடிய மேற்பரப்பு S -ன் திசையன் பரப்பு:  
:<math>\mathbf{S} = \sum_i \mathbf{\hat{n}}_i S_i</math>  
இங்கு <math>\mathbf{\hat{n}}_i</math> என்பது <math>S_i</math> -ன் செங்குத்து அலகுத்திசையன்.  
வரம்பு மற்றும் திசையுடைய வளைந்த மேற்பரப்புகளுக்கும் திசையன் பரப்புகளை வரையறுக்க முடியும். முதலில் அவற்றைப் போதுமான அளவு தட்டையான நுண்ணிய சிறுசிறு பரப்புத்துண்டுகளாகப் பிரித்துக் கொள்ள வேண்டும். இவ்வாறு பிரிக்கப்பட்ட ஒவ்வொரு நுண்ணிய சிறுபரப்பிற்கும் திசையன் பரப்பு உண்டு. அவை ஒவ்வொன்றும் நுண்ணியவையாகவே அமையும்.  
:<math>d\mathbf{S} = \mathbf{\hat{n}}dS</math>  
இங்கு <math>\mathbf{\hat{n}}</math> என்பது <math>dS</math> -பரப்பிற்குச் செங்குத்து அலகுத்திசையன். தொகையிட, வளைபரப்பின் திசையன் பரப்புக் கிடைக்கும்.  
:<math>\mathbf{S} = \int d\mathbf{S}</math>  
வளைந்த அல்லது தட்டையான முடிவுறு வரம்புடை மேற்பரப்புகள் இரண்டிற்கும் திசையன் பரப்பின் அளவு திசையிலிப் பரப்பை விடச் சிறியதாக இருக்கும். அதிகபட்சமானதொரு எடுத்துக்காட்டாக திசையன் பரப்பு பூச்சியமாக இருக்கும் ஒரு மூடிய மேற்பரப்பின் திசையிலிப் பரப்பு மிகவும் பெரியதாக இருக்கலாம். ஒரே வரம்புக்குள் அமையும் வெவ்வேறு திசையிலிப் பரப்புகளின் திசையன் பரப்புகள் சமமாக அமையும். மேற்பரப்புகளின் வரம்புகளே அவற்றின் திசையன் பரப்புகளை முழுவதுமாக தீர்மானிக்கின்றன. இவ்வுண்மை ஸ்டோக்ஸ் தேற்றத்தின் விளைவாக கிடைக்கிறது.
# திசையன் பரப்பு

## தளங்களின் மீதான பரப்புகளின் வீழல்

*x*-*y* தளத்தின் மீதான வீழ்த்தப்பட்ட பரப்பு, திசையன் பரப்பின் *z*-கூறாக அமையும். மேலும் அதன் மதிப்பு:  
:<math>\mathbf{S_z} = \ \mathbf{S} \ \cos \theta</math>  
இங்கு <math>\theta</math> என்பது தளத்தின் செங்குத்திற்கும் *z*-அச்சிற்கும் இடைப்பட்டக் கோணம்.
# நகர்ப்புற அமைப்பு

**நகர்ப்புற அமைப்பு** (Urban Structure) என்பது நகர்ப்புறப் பகுதிகளில் நிலப் பயன்பாட்டு ஒழுங்கமைப்பைக் குறிக்கும். சமூகவியல், பொருளியல், புவியியல் போன்ற துறைகளைச் சேர்ந்த பலர், நகர்ப்புறங்களில் வெவ்வேறு வகையான மக்களும், வணிகத்துறைகளும் எந்தெந்த இடங்களில் அமையக்கூடும் என்பது குறித்த கோட்பட்டு மாதிரிகளை உருவாக்கியுள்ளனர். இவற்றுள் சில முக்கியமான மாதிரிகளை இக் கட்டுரை எடுத்தாள்கிறது. நகர்ப்புற அமைப்பு என்பது நகர்ப்புற இடஞ்சார் அமைப்பையும் குறிக்கிறது. இது நகரப்பகுதிகளில் உள்ள பொது இடங்கள், தனியார் இடங்கள் என்பவற்றின் ஒழுங்கமைப்பையும், அவற்றுக்கிடையேயான இணைப்புகள், அணுகத்தக்க தன்மை என்பவை குறித்தும் கவனத்துக்கு எடுத்துக்கொள்கிறது.
# நகர்ப்புற அமைப்பு

## வலைவடிவ மாதிரி

வலைவடிவ நகர அமைப்பு அல்லது வலைவடிவச் சாலை அமைப்பு என்பது ஒரு வகையான நகரத் தளவமைப்பைக் குறிக்கும். இதில் ஒன்றுக்கொன்று இணையான ஒரு தொகுதி சாலைகளும், அவற்றுக்குச் செங்குத்தான இன்னொரு தொகுதிச் சாலைகளும் ஒன்றையொன்று வெட்டுவதனால் வலை போன்ற தளவமைப்பு உருவாகிறது.
# நகர்ப்புற அமைப்பு

## ஒருமைய வலய மாதிரி

நகர்ப்புறப் பகுதிகளில் பல்வேறு சமூகக் குழுக்களின் பரம்பல் குறித்து முதன்முதலில் விளக்கியது இதுவே ஆகும். இதை "ஒருமைய வளைய மாதிரி" என்றும் குறிப்பிடுவது உண்டு. 1924 ஆம் ஆண்டில் ஏர்னெஸ்ட்டு பர்கெசு (Ernest Burgess) என்னும் சமூகவியலாளர், சிக்காகோ என்னும் தனியொரு நகரத்தை அடிப்படையாகக் கொண்டு இந்த மாதிரியை உருவாக்கினார். இந்த மாதிரியின்படி, நகரங்கள் ஒரு மையப் புள்ளியில் இருந்து வெளிப்புறமாகப் புதிய வளையங்கள் சேர்வதன் மூலம் வளர்கின்றன. இதன் மையப்பகுதி மைய வணிகப் பகுதி ஆகும். இதைச் சூழவுள்ள அடுத்த வளையம் மாறுநிலை வலயம் எனப்படும். இவ்வலயத்துள் தொழிற்சாலைகளும், தரக்குறைவான வீடமைப்புப் பகுதிகளும் இருக்கும். இதற்கு வெளிப்புறமாக அடுத்துள்ள வலயத்தில் தொழிலாள வகுப்பினரின் குடியிருப்புப் பகுதிகளைக் காணலாம். இதைக் கட்டற்ற தொழிலாளர் வீட்டு வலயம் என்பர். அடுத்துள்ள வளையம் புதியனவும், பெரியவையுமான வீடுகளைக் கொண்டிருக்கும். இதில் பெரும்பாலும் இடைநிலை வகுப்பினர் வாழ்வர். இதை "நல்ல வதிவிட வலயம்" என்றும் அழைப்பதுண்டு. கடைசியாகக் காணும் வளையத்தினுள் அன்றாடம் நகரின் மையப் பகுதியில் உள்ள வேலைத் தலங்களுக்குப் பயணம் செய்வோர் வசிக்கும் புறநகர்ப் பகுதிகள் அமையும்.
# நகர்ப்புற அமைப்பு

## ஆரைத்துண்டு மாதிரி

நகர்ப்புற அமைப்புக் குறித்த இந்த இரண்டாவது கோட்பாட்டு மாதிரி 1939 ஆம் ஆண்டில் பொருளியலாளரான ஓமெர் ஓயிட் (Homer Hoyt) என்பாரால் முன்வைக்கப்பட்டது. ஆரைத்துண்டு மாதிரி என்னும் இந்த மாதிரி, நகரங்கள் வளைய அமைப்பில் வளர்வதில்லை என்றும், ஆரைத்துண்டு அமைப்பிலேயே வளர்கின்றன என்றும் கூறுகிறது. தற்செயலாகவோ, அல்லது புவியியல், சூழல் காரணங்களாலோ நகரத்தில் சில பகுதிகள் குறிப்பிட்ட நடவடிக்கைகளுக்கு வாய்ப்பாக அமைகின்றன. இதனால் அக் குறிப்பிட்ட இடங்களில் நிலைகொள்ளும் அந்நடவடிக்கைகள், நகரங்கள் வளரும்போது வெளிப்புறமாக ஒரு ஆரைத்துண்டு வடிவில் வளர்கின்றன. எடுத்துக்காட்டாக ஒரு குறித்த பகுதியில் உயர் வருவாயுள்ளோரின் குடியிருப்பு அமைந்தால், அது வளரும்போது நகர மையத்துக்கு எதிர்ப்புறமாகவுள்ள வெளி விளிம்பில் இருந்தே விரிவடையும்.  
ஒரு வகையில் இந்த மாதிரி முன்னர் கூறிய வலய மாதிரி அல்லது ஒருமைய மாதிரியின் திருந்திய வடிவமேயன்றி அடிப்படையான வேறுபாடுகள் எதையும் கொண்டிருக்கவில்லை. ஓயிட், புர்கெசு ஆகிய இருவருமே சிக்காகோவின் அமைப்பு தத்தம் மாதிரிகளுக்குப் பொருத்தமாக அமைவதாகக் கூறியுள்ளனர்.
# நகர்ப்புற அமைப்பு

## பல்மைய மாதிரி

1954 ஆம் ஆண்டில் புவியலாளர்களான சி. டி. அரிசு, ஈ. எல். உல்மன் ஏனும் இருவர் நகர்ப்புற அமைப்புக் குறித்த பல்மைய மாதிரியை உருவாக்கினர். ஒரு நகரம் பல மையங்களைக் கொண்டிருக்கக்கூடும் என்றும், அம்மையங்களைச் சுற்றிப் பல்வேறு நடவடிக்கைகள் இடம்பெறுகின்றன என்றும் இம் மாதிரி விளக்குகிறது. சில நடவடிக்கைகள் குறித்த சில புள்ளிகள் அல்லது கணுக்களை நோக்கி ஈர்க்கப்படுகின்றன, வேறு சில நடவடிக்கைகள் அப் புள்ளிகளைத் தவிர்க்கின்றன. எடுத்துக்காட்டாக ஒரு பல்கலைக்கழகக் கணு, படித்தோர் குடியிருப்புக்கள், நூல் விற்பனை நிலையங்கள் போன்றவற்றைக் கவரும் அதேவேளை, ஒரு வானூர்தி நிலையக் கணு, விடுதிகளையும், களஞ்சியப்படுத்தல் வசதிகளையும் கவரக்கூடும். ஒன்றுடன் ஒன்று பொருந்திவராத நடவடிக்கைகள் ஓரிடத்தில் கூடி அமைவதில்லை. கனரகத் தொழிற்சாலைகளும், உயர்வருவாயினர் குடியிருப்புக்களும் ஓரிடத்தில் அமைவது அரிதாக இருப்பது இதனாலேயே.
# நகர்ப்புற அமைப்பு

## ஒழுங்கற்ற கோல மாதிரி

இது, "ஊர் நிலையில் இருந்து நகர நிலைக்கு மாறும் நிலை"க்கு உரிய பண்புகளைக் கொண்ட பொது இடங்களின் ஒழுங்கமைப்பைக் குறிக்கும். பொதுவாக மூன்றாம் உலக நாடுகளின் இதனைக் காணலாம். இம்மாதிரி, முறையான திட்டமிடல் இன்மையாலும், சட்டத்துக்குப் புறம்பான முறையில் கட்டுமானங்கள் இடம்பெறுவதாலும் உருவாகிறது. இது, ஆப்பிரிக்கா, இலத்தீன் அமெரிக்கா, ஆசியா போன்ற கண்டங்களிலும், ஐரோப்பாக் கண்டத்தின் சில பகுதிகளிலும் உள்ள பழைய நகரங்களுக்குப் பொருந்துகிறது.
# சான் சார்லசு அத்தனாசு பெல்த்தியே

**சான் சார்லசு அத்தனாசு பெல்த்தியே** (Jean Charles Athanase Peltier, பெப்ரவரி 22, 1785 - அக்டோபர் 27, 1845) ஒரு பிரான்சிய இயற்பியலாளர். இவர் 1834 ஆம் ஆண்டு இரு வெவ்வேறு உலோகங்கள் கொண்ட ஒரு சுற்றில் மின்னோட்டம் பாயும்போது, உலோகங்களின் ஒரு சந்தியில் வெப்பம் உமிழப்படும், மற்றொன்றில் வெப்பம் உட்கவரப்படும் எனக் கண்டறிந்தார். இதுவே பெல்டியர் விளைவு எனப்படுகிறது.
# இலாமியின் தேற்றம்

நிலையியலில், **இலாமியின் தேற்றம்** (*Lami's theorem*) என்பது ஒரே சமதளத்தில் ஒரே நேர்கோட்டில் அமையாத மூன்று விசைகள் ஒரு புள்ளியில் செயற்பட்டுச் சமநிலையில் இருப்பின், ஒவ்வொரு விசையும் மற்ற இரு விசைகளுக்கு இடைப்பட்ட கோணத்தின் சைன் மதிப்பிற்கு நேர்தகவில் இருக்கும்.  
:<math>\frac{A}{\sin \alpha}=\frac{B}{\sin \beta}=\frac{C}{\sin \gamma}</math>
# இலாமியின் தேற்றம்

## நிறுவல்

ஒரே தளத்தில் இருக்கும், ஒரே நேர்கோட்டில் இல்லாத விசைகள் மூன்று விசைகள் ஒரு புள்ளியில் ஒரு பொருளைச் சமநிலையில் இருக்கச்செய்வதாகக் கொள்வோம். யூக்ளிடிய திசையன் அல்லது முக்கோண விதிப்படி, கீழ்க்காணுமாறு திசையன்களை மாற்றி அமைக்கலாம்.  
:  
இப்பொழுது சைன்களின் விதிகளின் படி,
:<math>\frac{A}{\sin (\pi - \alpha)}=\frac{B}{\sin (\pi - \beta)}=\frac{C}{\sin (\pi - \gamma)}</math>  
:<math>\Rightarrow \frac{A}{\sin \alpha}=\frac{B}{\sin \beta}=\frac{C}{\sin \gamma}</math>
# தோவாளை

**தோவாளை (തോവാള)** தமிழ்நாட்டிலுள்ள கன்னியாகுமரி மாவட்டத்தில், தோவாளை வட்டத்தில் அமைந்துள்ள ஒரு சிறிய நகரம் ஆகும். இந்நகரம் திருநெல்வேலி-நாகர்கோவில் நெடுஞ்சாலையின் அருகே ஆரல்வாய்மொழி மற்றும் வெள்ளமடம் ஆகிய இரு ஊர்களுக்கு நடுவே அமைந்துள்ளது. இந்நகரத்தின் அருகில் உள்ள பெரிய நகரம் நாகர்கோவில் ஆகும். இந்த ஊரின் மக்கள்தொகை 6000. மலர்களை விளைவிப்பதில் இந்த நகரம் இந்திய அளவில் பிரபலமான ஒன்று. இங்கு விளையும் மலர்களில் மல்லிகை மிக முக்கியமான மலர். அம்மலரில் (**பிச்சி வெள்ளை** அல்லது **பிச்சிப் பூ**) என்பது இங்கு மிக அதிகமாகப் பயிரிடப்படுகிறது. சுற்றுப் பகுதி மலர் சாகுபடியாளர்களின் மலர் விற்பனைச் சந்தை இந்த ஊரில் அமைந்துள்ளது. இந்த ஊரில் அமைந்துள்ள மலையில் முருகன் கோயில் மற்றும் கருடகிரி சிவபெருமான் கோயில் அமைந்துள்ளது. அதுமட்டுமின்றி தோவாளை செக்கர்கிரி மலையில் முனிவர்கள் வழிபட்டு வந்த சுப்பிரமணிய சுவாமி கோவில் உள்ளது.
# தோவாளை

## செக்கர்கிரி சுப்பிரமணிய சுவாமி திருக்கோவில்

தோவாளை செக்கர்கிரி மலையில் இக்கோயில் அமைந்துள்ளது. இக்கோவிலானது முனிவர்களால் உருவாக்கபட்ட மற்றும் வழிபட்ட கோவில் ஆகும். இக்கோவிலின் முக்கிய திருவிழாவாக சூரசம்ஹாரம் நடத்தப்படுகிறது. கன்னியாகுமரி மாவட்டத்தில் நடத்தப்படும் சூரசம்ஹார திருவிழாவில் தோவாளை சூரசம்ஹாரம் மிகப்பெரிய மற்றும் திரளான மக்கள் மத்தியில் நடைபெறும் திருவிழாவாகும். ஒவ்வொரு ஆண்டும் சுப்பிரமணிய சுவாமி விதவிதமான அலங்காரத்தில் சூரனை வதம் செய்வார். அடுத்தபடியாக காவடி கட்டுதல் திருவிழாவாக நடைபெறுகிறது. இக்கோயிலில் இருந்து திருச்செந்தூர் முருகனுக்கு காவடி கட்டி பக்தர்கள் செல்கிறார்கள்.
# தோவாளை

## ஸ்ரீ கிருஷ்ணசுவாமி திருக்கோவில், தோவாளை

இக்கோவில் நாகர்கோவில் - திருநெல்வேலி தேசிய நெடுஞ்சாலை அருகில் அமைந்துள்ளது. இக்கோவிலின் முக்கிய திருவிழாவாக கிருஷ்ண ஜெயந்தி நடத்தப்படுகிறது. இத்திருவிழா 10 நாட்கள் நடைபெறுகிறது. திருவிழாவின் 10 நாட்களும் ஓவ்வொரு சமுதாயத்தினர் மண்டகப்படி நடத்துவது வழக்கம். முக்கிய திருவிழாவாக உறியடி திருவிழா 9 ஆம் நாளும், [(ஆறாட்டு]] 10 ஆம் நாளும் நடைபெறுகிறது.
# தோவாளை

## முக்கியத் தொழில்கள்

இந்த ஊரில் நெல் விவசாயம், மலர் சாகுபடி மற்றும் செங்கல் சூளை ஆகியவை மிக முக்கியம் வாய்ந்த தொழிலாகும்.
# தோவாளை

## விழாக்கள்

இந்த கிராமத்தில் கிருஷ்ணன்புதூர் ஸ்ரீதேவிமுத்தாரம்மன் கோவிலில் குலசையைபோன்று தசரா மற்றும் மகிசாசூரசம்ஹாரம் விழா வெகுவிமரிசையாக நடைபெறும். இவ்விழாவானது புரட்டாசி மாதம் பத்து நாட்கள் கோலாகலமாக கொண்டாடப்படும்.
# தோவாளை

## இதனையும் பார்க்க

- மலர் ஆராய்ச்சி நிலையம், தோவாளை